open-index/open-wikipedia-markdown huggingface dataset:
Arkitekturang moderno

[thumb|300x300px|Solomon R. Guggenheim Museum&nbsp;sa&nbsp;[Lungsod ng New York|New York City (1959), panloob, ni&nbsp;Frank Lloyd Wright.]]
[thumb|Ang pagkakaiba sa arkitekturang modern, makikita sa dalawang magkatabi na *highrise*&nbsp;sa&nbsp;[Chicago|Chicago, Illinois. IBM Plaza (kanan, ni&nbsp;Ludwig Mies van der Rohe,&nbsp;(kaliwa), ng estudyante niya na si&nbsp;Bertrand Goldberg).]]
Ang **arkitekturang moderno** o **arkitekturang makabago** ay isang termino na nagsasaad sa isang pangkalahatang konsepto, habang ang kahulugan at saklaw nito ay malawak na nagkakaiba.&nbsp;Ang terminong ito ay madalas naglalarawan sa mga makabagong kilusan sa pagkakataon ng ika-20 siglo, na umasa na maitugma ang mga tuntuning tungkol sa disenyong arkitektura kasama ang mabilis na pag-unlad ng teknolohiya at ang pagbabago ng lipunan.&nbsp;&nbsp;Bumuo ito ng maraming kilusan paaralang pandisenyo, at estilo ng arkitektura, na ang ilan ay hindi nagkasusundo sa iba, at madalas sumalungat sa mismong pag-uuri.Ang terminong arkitekturang moderno ay maaaring gamitin upang ipakita ang pagkakaiba sa arkitekturang Klasiko na sumusunod sa mga mithiing Vitruvian, habang maaari ring gamitin sa pag-uunawa sa mga iba’t-ibang kontemporaryong estilo ng arkitektura tulad ng Postmodern, High-tech, o kahit din ang New Classical, depende sa konteksto. Sa kasaysayan ng sining, ang rebolusyonaryo at neoklasikong estilo na nagmula sa mga 1800 ay tinatawag ring makabago o modern.

Ang konsepto ng modernismo ay isang pangunahing tema sa mga pagsisikap ng ika-20 siglong arkitekturang moderno. Sa pagkakaroon ng kantanyagang global lalo na sa katapusan ng Ikalawang Digmaang Pandaigdig, ang modernismong pang-arkitektura ay inampon ng mga arkitekto at guro pang-arkitektura, at nagtuloy bilang isang nangingibabaw na estilo ng arkitektura para sa mga institusyonal at korporadong gusali sa ika-21 siglo. Ang konsepto ng modernismo sa huli, ay nakabuo ng mga reaksyon, kapuna-puna ang Postmodernism, kung saan humangad ito upang mapanatili ang mga ¬pre-modern na elemento, habang ang “Neo-classicism” ay umusbong bilang reaksyon sa  Post-modernism.

Kabilang sa mga kilalang arkitekto na importante sa kasaysayan at pag-unlad ng makabagong pagkilos ay sina Ludwig Mies van der Rohe, Le Corbusier, Walter Gropius, Erich Mendelsohn, Frank Lloyd Wright, Louis Sullivan, Gerrit Rietveld, Bruno Taut, Arne Jacobsen, Oscar Niemeyer at si Alvar Aalto.

## Mga sanggunian 
Kategorya:Kasaysayang pang-arkitektura
Mataas na boltahe

[right|thumb|300x300px|Ang mataas na boltahe ay maaaring magdulot ng electrical breakdown, na nagreresulta sa pagdiskarga ng elektrisidad na ipinapakita nitong [Plasma (pisika)|plasma filaments na nagmumula sa isang Tesla coil.]]
Ang terminong **mataas na boltahe** (sa Ingles: *high voltage*) ay kadalasang binibigyang kahulugan bilang enerhiyang elektrikal na maaring makapanakit sa mga nabubuhay na organismo. Ang mga kagamitan at daluyan ng mataas na boltahe ay may kaukulang pangangailangang at pamamaraang pangkaligtasan. May mga industriyang nagtatalaga sa mataas na boltahe bilang mga boltahe na lalagpas sa isang naturang boltahe. Ginagamit ang mataas na boltahe sa pagpapakalat ng lakas pang-elektrisidad, sa mga *cathode ray tubes*, sa mga *photomultiplier tubes*, upang makagawa ng X-rays, upang maipakita ang pag-aarko, para sa pagpapaapoy at iba pang gamit pang-agham at industriya.

## Pakahulugan 
Ang kahulugang numerikal ng *mataas na boltahe* ay naaayon sa konteksto. Dalawang pamantayan na binibigyang pansin sa pag-uuri ng mataas boltahe ay ang posibilidad na magdulot ito ng kislap sa hangin, at ang panganib na makapagdulot ito na dagok mula sa pagkakakuryente. Ang mga kahulugan ay maaaring tumukoy sa boltahe sa pagitan nga dalawang daluyan ng kuryente o kaya nama'y sa pagitan ng isang daluyan at ng lupa.

Sa inheniyeriya ng pagpapadala ng lakas pang-elektrisidad, ang mataas na boltahe ay anumang boltahe na lalagpas sa 35,000 volts. Ito ay pag-uuri mula sa disenyo ng mga kagamitan at insulasyon.

Kategorya:Inhenyeriyang elektriko
Kategorya:Elektrisidad
Karakter (simbolo)

Ang isang **karakter** (mula sa Griyego  "nakaukit o nakatatak" sa mga barya o selyo, "markadong tatak, simbolo") ay isang palatandaan o simbolo.

## Mga sanggunian
Kaurian:Mga sagisag
Mamumuhunan

Ang isang **mamumuhunan** ay isang taong naglalaan ng kapital na may inaasahang pinansyal na balik sa hinaharap.

Ang pinaka kilalang matagumpay na namumuhunan ay si Warren Buffet. Noong Marso 2013, pangalawa sa Forbes 400 list si Buffet. Ipinayo ni Buffet sa maraming artikulo at mga panayam na ang tamang stratehiya sa pamumuhunan ay pang mahabang panahon at ang pagpili ng mahahalagang tao o bagay ay nangangailangan ng sipag at tiyaga. Si Edward O. Thorp ay matagumpay na nakapamahala ng hedge fund noong mga panahong 1970 at 1980 na sang-ayon sa parehong pamamaraan. Isa pang bagay na halos pareho sila sa paraan ng pamamalakad ay ang tamang pangangasiwa ng salapi. Kahit gaano katagumpayang pagsasagawa ng stratehiya kung wala namang tamang pamamaraan sa pangangasiwa ng salapi, hindi makakamit ang kabuuang kita.

Ang mamumuhunan ay madalas na nagaganap sa pamamagitan ng mga sugong pampamumuhunan, katulad ng pondo para sa pensiyon; mga bangko, mga koredor, at mga *insurance companies*.  Ang mga institusyong ito ay may karapatang maglagay ng salapi na nanggaling mula sa mga indibidwal patungo sa iba't ibang pondo katulad ng *investment trust*, *unit trusts* at iba pa, upang mas mapalawak ang puhunan. Ang bawat taong namumuhunan ay may di tuwiran o direktang sakdal sa mga *asset* na nabili kasama na ang patong ng mga sugong pampuhunan na maaaring malaki at iba-iba. Karaniwang hindi kasama rito ang mga deposito sa pamamagitan ng bangko o anumang institusyong tulad nito. Kasama sa pagpupuhunan ang pagsasari-sari ng mga uri ng*asset* upang maiwasan ang hindi kailangan at hindi magbubunga ng kahit anong piligro.

## Tingnan din
* Pamuhunan

## Mga sanggunian
Kaurian:Negosyo
Insigniya

]]
An **insignia** (Latin: *īnsignia*, palagyong maramihan ng *īnsigne*, "palatandaan, simbolo, sagisag"), ay isang a sagisag o palatandaan ng pansariling kapangyaraihan, katayuan o opisina, o ang ng isang opisyal na kinatawan ng pamahalaan o nasasakupan. Kadalasang simbolo ng isang partikular na pangkalahatang kapangyarihan ang isang insigniya.

Karaniwan, ang isang insigniya, na yari sa metal o tela, ay isang bukod at malinaw na sagisag ng tiyak o pangkalahatang kapangyarihan. Kapag pinagsama-sama, ang mga insigniya ay bumubuo ng isang palamuti na may iba’t ibang elemento ng ranggo, antas, o karangalan.

Maraming uri ng insigniya, kabilang ang mga sibilyan at militar na dekorasyon, mga korona, mga emblema, at mga eskudo de armas.

## Kasaysayan 
Ang paggamit ng insigniya ay mas nauna pa kaysa sa kasaysayan, para sa pansarili at pangkatang gamit (lalo na sa militar). Kapag kailangang makita ang insigniya, inilalagay ito sa tuktok ng poste o dulo ng sibat. Gumamit ang mga Persano ng gintong agila bilang insigniya, ang mga Asiryo naman ay kalapati, at ang mga Armenyo ay leon. Naging higit na mahalaga ang agila bilang *aquila*, ang insigniya ng mga lehiyong Romano, bandang 100 taon Bago ang Karaniwang Panahon (BCE).

Sa pinakamaagang panahon, napakasimple ng mga insigniya sa hukbo. Mga sanga ng puno, niluray na mga ibon, ulo ng hayop, o bungkos ng tuyong damo ang inilalagay sa tuktok ng poste o mahabang patpat upang makilala ng mga mandirigma ang kanilang sarili sa labanan, o magsilbing palatandaan ng pook-tagpuan kapag umatras o natalo. Subalit habang pinapahusay ang sining ng pakikidigma, dinisenyo ang mas matibay at matingkad na mga insigniya, at bawat pangkat ay nagnanais ng sagisag na may natatanging simbolo.

Sa mga Judio, bawat isa sa labindalawang Tribo ng Israel ay may insigniya na may natatanging kulay, at may nakaguhit na pigura o simbolo na tumutukoy sa tribo, alinsunod sa Pagpapala ni Jacob. Binanggit sa Kasulatan ang leon bilang sagisag ng Tribo ni Juda, ang barko para sa Tribo ni Zabulon, ang mga bituin at kalangitan para sa Tribo ni Isacar, at iba pa.

Ang mga taong sumasamba sa diyus-diyosan ay may mga larawan ng kanilang mga diyos o mga simbolo ng kanilang mga pinuno sa kanilang mga insigniya. Pinili ng mga Ehipsiyo ang loro at buwaya, bukod sa iba pa; ang mga Asiryo at Babilonyo ay may mga kalapati, gaya ng naitala ni Jeremias sa mga kabanata XXV at XLVI ng kaniyang mga propesiya; sapagkat ang pangalang “Semiramis,” na orihinal na “Chemirmor,” ay nangangahulugang "kalapati."

Sa panahong bayani, ang isang kalasag, panakip-ulo, o *cuirass* (baluting-pangdibdib) na nakasuksok sa dulo ng sibat ang nagsilbing mga insigniya ng hukbong Griyego. Gayunman, iniulat ni Homer na sa Pagkubkob sa Troya, gumamit si Agamemnon ng isang telang kulay-ube bilang palatandaan ng pook-tagpuan para sa kaniyang mga kawal. Samantala, ang pangunahing insigniya ng mga Persa ay isang gintong agila na nasa dulo ng sibat, inilagay sa isang karwaheng binabantayan ng dalawang pinakabantog na opisyal. Ipinapalagay ni Henoponte na ang insigniya na ito ay ginamit ng lahat ng mga hari ng Persya.

## Mga sanggunian
Kaurian:Mga sagisag
Espatula

Ang **espatula** (sa wikang Ingles: *spatula*) ay isang maliit na kagamitan na may malapad, patag, nababaluktot na talim na ginagamit panghalo, pangkalat at pang-angat ng mga bagay tulad ng pagkain, gamot, tapal at pintura. Ito ay galing sa salitang Latino para sa isang patag na kahoy at maaari itong tawaging *tongue depressor* sa Ingles (isang instrumento na ginagamit ng doktor upang pigilan ang dila habang sinusuri ang iyong bunganga at lalamunan). Ang salitang *spade* (kagamitang panghukay) at *spathe* ay magkatulad ng pinanggagalingan.

Karaniwang ginagamit ang espatula sa pagpatag ng mga basong pangsukat. Ito ay isang kagamitan na may dalawang patag na dulo sa nababaluktot na talim. Ang espatula ay maikli at may sukat na walong pulgada. Ang espatula ay isa ring pang ikot ginagamit pang baliktad ng mga pancake o karne.

Sa mga kagamitang pangkusina, ang espatula ay kilala bilang **siyansi** o **siyanse** sa tahanang Pilipino. Ang siyanse ay ginagamit na pang-angat at pambaliktad ng mga pagkain habang nagluluto, tulad ng pankeyk, karne, manok, o isda na tinanggalan ng buto. Ito ay karaniwang gawa sa bakal, plastik na may kahoy o plastik na hawakan upang magkaroon ng insulasyon mula sa init.

Kategorya:Kagamitang pangkusina
Wilhelm Wundt

**Wilhelm Maximilian Wundt** (16 Agosto 1832 – 31 Agosto 1920) ay isang doktor, pilosopo, at propesor na  Aleman na kilala ngayon bilang isa sa mga mga importanteng tao sa pagtuklas ng makabagong sikolohiya. Si Wundt, ang taong kinilala ang sikolohiya bilang isang agham bukod sa biyolohiya at pilosopiya, ay siya ring unang taong ikinilala ang sarili bilang isang sikologo. Tinagurian siyang “ama ng sikolohiyang eksperimental”. Taong 1897 nang kanyang itinatag ang kauna unahang pormal na laboratoryo para sa pananaliksik na pangsikolohiya sa Pamantasan ng Leipzig. Dahil dito ay nagsimulang magkaroon ng pansariling larangan ng pag-aaral ang sikolohiya. Sa isang pagsusuri ng *A Review of General Psychology* na inilabas noong 2002, iniranko si Wundt bilang ika-93 na pinakanabanggit na sikologo ng ika-20 siglo, kasama nina Edwin Boring, John Dewey, at Amos Tversky.

Sa pagtayo ng laboratoryong ito, nagawa niyang galugarin ang katangian ng mga relihiyosong paniniwala, kilalanin ang mga sakit sa kaisipan at abnormal na pag-uugali, at hanapin ang mga nasirang bahagi ng utak. Sa ganitong paraan, nagawa niyang itatag ang sikolohiya bilang hiwalay na agham sa ibang mga paksa. Binuo rin ni Wundt ang pinakaunang pahayagan para sa mga pananaliksik sa sikolohiya, ang *Philosophische Studien*, noong 1883.

Tinutukan ni Wundt ang tatlong bahagi ng *mental functioning*: ang kaisipan, imahen, at damdamin. Ang mga ito ay ang mga basehang pinag-aaralan ngayon sa kognitibong sikolohiya. Nangangahulugang ang pag-aaral ng perseptwal na mga proseso ay maaaring iugnay kay Wundt. Ang gawa niya ay nagsimula ng interes sa kognitibong sikolohiya.

## Mga sanggunian
Kategorya:Ipinanganak noong 1832
Kategorya:Namatay noong 1920
Kategorya:Mga Aleman
Imbudo

Ang **imbudo** ay isang tubo na mayroong maluwang, madalas korteng konong bunganga at makitid na tangkay. Ito ay ginagamit sa paglilipat ng mga likido o mga pinong bagay sa mga lalagyang mayroong maliliit na pasukan. Kung walang imbudo, mayroong matatapon.

Ang mga imbudo ay madalas na gawa sa bakal na hindi kinakalawang, aluminyum, salamin o plastik. Ang mga materyales sa paggawa nito ay dapat mayroong sapat na tibay upang kayanin ang bigat ng mga bagay na inililipat at dapat hindi ito magkaroon ng reaksyon sa mga bagay na inililipat. Sa kadahilanang ito, bakal na hindi kinakalawang o salamin ang makatutulong sa paglilipat ng *diesel*, samantalang plastik na imbudo naman ang para sa kusina. Minsan, mga imbudong papel na itinatapon agad ang ginagamit sa ga kasong mahirap linising mabuti ang imbudo pagkatapos gamitin (halimbawa, sa paglagay ng langis sa sasakyan.) Ang *dropper funnels*, tinatawag ring *dropping funnels* o *tap funnels*, ay mayroong gripo upang pahintulutan ang kontroladong paglabas ng likido.

Ang terminolohiyang **imbudo** ay minsang ginagamit upang tukuyin ang tsiminea o ang mataas na tsimenea sa makinang gumagamit ng singaw at madalas itong ginagamit upang tukuyin ang kagaya ng sa barko. Ang terminolohiyang **imbudo** ay aplikado rin sa mga kakaibang bagay tulad ng pipang para sa paninigarilyo o basurahang ginagamit sa kusina. 

Kategorya:Kagamitang pangkusina
Audit

Ang **auditing** ay tumutukoy sa isang sistematiko at hiwalay na pagsusuri ng mga libro, dokumento at *voucher* ng isang organisasyon upang malaman kung hanggang saan maglalahad ng katotohanan at pantay na pagtingin sa mga nasasaklaw. Ginagamit rin ito upang tiyakin na ang mga libro ng mga account ay maayos na napapanatili katulad ng isinasaad sa batas. Ang auditing ay naging malawakan sa pangpribado at sa pampublikong sektor na naging sanhi upang kilalanin ang *Audit Society* ng mga akademiko.   Ang auditor ang nakaaalam at nakapapansin ng mga proposisyon para sa pagsusuri, pagkuha ng ebidensya, at pagbuo ng opinyon na base sa kanyang palagay na naipapahayag sa kanyang ulat ng audit.

Alinmang paksa ay maaaring mai-audit. Ang mga na-audit ay nagbibigay ng kasiguruhan ng ikatlong partido sa iba’t ibang stakeholder na ang paksa ay walang maling deklarasyon ng materyal. Ang salitang ito ay kadalasang ginagamit sa pag-audit ng mga impormasyong pinansyal na may kaugnayan sa isang legal na indibiduwal. Ang ibang aspektong kadalasang ini-audit ay: panloob na pagpigil, pamamahala ng kalidad, pamamahala ng mga proyekto, pangangasiwa ng tubig at pagtitipid ng enerhiya.

Bilang resulta ng audit, ang mga stakeholder ay maaaring epektibong makapagsusuri at makapagpapayos ng bisa ng pamamahala ng panganib, kontrol, at proseso ng pamumuno sa paksa.

## Mga sanggunian 
Kategorya:Accounting
André Breton

Si **André Breton** (Pranses: [ɑ̃dʁe bʁətɔ̃]; 19 Pebrero 1896 – 28 Setyembre 1966) ay dating manunulat at makatang Pranses. Mas kilala siya bilang ang tagapagtatag ng *surrealism*. Kasama sa mga isinulat niya ang unang Manifeste du surréalisme ng 1924, kung saan itinukoy niya ang *surrealism* bilang *pure psychic automatism*.

## Talambuhay
Ipinanganak sa pamilyang katamtaman ang yaman sa Tinchebray (Orne) sa Normandy, pinag-aralan niya ang medisina at saykayatriya. Sa Panahon ng Unang Digmaang Pandaigdig, nagtrabaho siya sa isang *neurological ward* sa Nantes, kung saan niya nakilala ang deboto ni Alfred Jarry, si Jacques Vaché, na ang ugaling kontra-lipunan at panghahamak sa nakatatag na tradisyong artistiko ay naka impluwensiya ng malaki kay Breton. Nagpakamatay si Vaché sa gulang na 24, at ang mga sulat niya noong panahon ng digmaan ay nailathala sa isang tomo ng *Lettres de guerre* (1919), kung saan sumalat si Breton ng apat na panimulang sanaysay.

Nagpakasal si Breton sa una niyang asawa, Simone Kahn, noong Setyembre 15, 1921. Lumipat sila sa rue Fontane #42 sa Paris noong Enero 1, 1922. Ang apartment niya sa rue Fontaine (sa distrito ng Pigalle) ay naging tahanan sa koleksyon ni Breton ng mahigit sa 5,300 na mga gawa niya: mga modernong larawan, guhit, iskultura, litrato, libro, katalogong sining, pahayagan, manuskrito, at mga gawang tanyag at Sining Karagatan.

Kaurian:Mga Pranses
Inhinyerong konstruksyon

right|thumb|300x300px|Ang Paliparan ng Berlin Brandenburg, isang halimbawa ng di-mabuting pagplaplano at pagsasagawa ng konstruksyon.
Ang **inhinyeriyong konstruksyon** ay isang propesyonal na disiplina na tumatalakay sa pagdidisenyo, pagplaplano, konstruksyon at sa pagpapamahala ng imprastraktura, tulad ng mga kalsada, tulay, paliparan, riles ng tren, gusali, dam at iba pang mga pampublikong serbisyo. Ang mga inhinyeriyong ito ay namumukod-tangi, dahil sila ay pinaghalong disiplina ng inhinyeriyang sibil at tagapamahalang pangkonstruksyon. Natututunan ng mga inhinyerong pangkonstruksyon ang aspeto ng pagdidisenyo, tulad ng mga inhinyeryong sibil, at ang pagpapamahala ng lugar/ lokasyong konstruksyon, tulad naman sa mga tagapamahalang pangkonstruksyon. 

Ang pangunahing pinagkaibasa pagitan ng inhinyerong pangkonstruksyon at ng tagapamahalang pangkontsruksyon ay ang pagkakaroon ng propesyonal na inhinyerong lisensya na kung saan ang inhinyerong pangkonstruksyon lamang ang pwedeng magkaroon ng propesyonal na lisensya ng inhinyeriya. Sa antas ng edukasyon, ang mga tagapamahalang pangkonstruksyon ay hindi nakatuon sa pagdidisenyo, hindi gaya ng sa pamamaraang pangkonstruksyon at pagpapamahala ng mga tao. Ang pangunahing layunin nila ay sa pagsasagawa ng proyekto sa tamang panahong, na nasa badyet at sa nagustohang/natitipuang kalidad.

Ang pinagkaibahan ng inhinyerong pangkonstruksyon at inhinyerong sibil ay sa antas ng edukasyon lamang, parehas silang mabigyang pagkakataon para sa pagsusulit ng propesyonal na lisensya ng inhinyeriya na binibigyan sila ng parehong titulo. Ang mga mag-aaral ng inhinyeriyang sibil ay mas nakatutok sa gawaing pagdidisenyo, na naghahanda sa kanila upang maging propesyonal sa pagdidisenyo.  Kadalasan na kailangang-kailangan na kumuha ng maraming kurso sa pagdidisenyo. Ang mga mag-aaral ng inhinyeriyong pangkonstruksyon ay kumukuha ng parehas na mga kurso sa pagdidisenyo at sa pagpapamahalang pangkonstruksyon. Ito ay nakakatulong sa kanila sa tungkulin ng pagdidisenyo at ng mga kinakailangan sa paggawa ng gusali at pagbubuo ng mga imprastraktura para sa panahon ngayon.

## Mga sanggunian 
Kategorya:Mga disiplina ng inhenyeriya
Dibuhante

Ang isang **drafter** o **dibuhante**  (*draughtsman/draftsman* sa Britong/Amerikanong Ingles) ay taong gumagawa ng nga teknikal na guhit at plano na mula sa pamamatnugot ng isang arkitekto o inhiniyero.

Sa nakararaan, ang mga drafter ay umupo sa mga tablang=pangguhit at gumamit ng mga lapis, kumpas, protraktor, tatsulok, at iba pang mga kasangkapan upang makagawa ng mga plano. Mula sa mga taong 1980 hanggang 1990, nagsisimulang mawala sa uso ang manu-manong na pagguguhit dahil nagsimula na yumabong ang disenyong gabay ng kompyuter (computer aided design o CAD), na nakakagawa ng mga teknikal na guhit nang mas mabilis kaysa sa mga tradisyunal na pamamaraan. Ngunit, guhit-kamay pa rin ang saligan ng sistemang CAD. Dahil dito, ang ibang mga drafter ay maaaring tawaging aparatista ng CAD.

Gamit ang CAD, kaya ng mga drafter na gumawa at magtipon ng mga guhit na elektronik upang matignan, mailimbag, o maiprogramang direkta sa mga sistemang yumayari gamit ng makina. Ang mabilisang paghahanda ng mga salin ng disenyo ay nagagabayan din gamit ng CAD. Kahit malawak-lawak ang paggagamit sa CAD, ito pa rin ay isang kasangkapan lamang. Ang mga drafter ay nangangailangan ng kaalaman tungkol sa pagguhit ng tradisiyunal pa rin. Kaya kahit halos buong mundo na ang gumagamit nito, ang pagguguhit sa pamamaraang tradisyunal ay napapairal sa ibang gamit.

Kaurian:Arkitektura
Kreyn

Ang **kreyn** o **gruwa** (Ingles: *crane*; Kastila: *grúa*) ay isang uri ng makinang kadalasang binubuo ng mga lubid na pantaas o *hoist ropes*, kawad na lubid o *wire ropes*, bigkis o *sheaves*. Ito ay ginagamit upang buhatin o ilipat ang mabibigat na materyales, pahalang man o patayo, patungo sa iba’t ibang lugar. Gumagamit ito ng isa o maraming simpleng makina upang makabuo ng isang kapakinabangang mekanikal upang sa gayon higitan ang kakayahan ng isang tao. Madalas ginagamit ang isang kreyn sa industriya ng pantransportasyon upang kargahin at ilagak ang isang kargamento. Sa industriya ng konstruksyon, ililipat nito ang mga mabibigat na materyales habang sa industriya ng paggawa naman, ginagamit ito upang buuin ang mga makinarya

## Kasaysayan
Ang kauna-unahang kreyn na pangkonstruksyon ay inembeto ng mga sinaunang Griyego na siyang nagpapagana gamit ang kanilang lakas tulad na lamang ng mga asno. Ginagamit din ito sa pagpapatayo ng mga matataas na gusali. Sumunod, naimbento naman ang mas malaking kreyn na hango sa paggamit ng *human treadwheel*, na nagbigay ng kakayahang buhatin ang mga mabibigat na kargamento. Sa panahon ng Mataas na Gitnang Panahon, ang kreyn na pangdaungan naman ang ipinakilala upang makatulang sa paglipat ng mga kagamitan sa mga barko at sa pagkokonstruksyon din nito. Ang iba ay itinayo upang makabuo ng tore ng mga bato para mas maging malakas at matibay and pundasyon. Ang pinakaunang kreyn ay yari mula sa kahoy, sa paglipas ng panahon at pagdating ng Rebolusyong Industriyal, ang mga ito ay yari na sa bakal at asero.

Sa mga nagdaang siglo, ang pag-andar nito ay nanggaling lamang sa pisikal na lakas ng mga tao o hayop, kahit na maaari itong kumuha ng enerhiya sa mga *watermill* at *windmill* na pinapagana naman ng mga likas na enerhiya. Ang unang lakas na mekanikal ay nagmula sa mga *steam engine*, ang pinaka-unang kreyn na steam na ipinakilala noong ika-18 o 19 na siglo, na ginagamit pa rin hanggang sa huling banda ng ika-20 siglo. Ang mga modernong kreyn ay madalas na gumagamit ng mga *internal combustion engine* o *hydraulic system* at motor na elektrikal upang makapagbuhat ng mas mabigat na kagamitan na di tulad ng dati, ngunit ang manwal na kreyn ay ginagamit pa rin kung saan ang paggamit ng lakas ay hindi ekonomiko.

Kaurian:Makina
Tulang pasalaysay

Ang **tulang pasalaysay** ay uri ng tula na nagsasaad ng kuwento. Ito’y kadalasang ginagamitan ng boses ng tagapagsalaysay at ng mga tauhan; at ang buong istorya ay nasusulat sa may sukat na taludtod. Hindi kailangang mayroong huwarang pang-ritmo ang tulang pasalaysay. Ang ganitong uri ng tula ay maaaring maikli o mahaba, at ang istoryang kinukwento nito ay maaaring komplikado. Ito ay karaniwang dramatiko, may layunin, iba’t ibang tauhan, at sukat. Kabilang sa  tulang pasalaysay ang epiko, ballad, idyll at lays.

May ilang tulang pasalaysay na gaya ng sa nobela ang anyo ng berso tulad ng *The Ring and the Book* ni Robert Browning. Ang romansa ay isang tulang pasalaysay na nagsasaad ng kwento ng pagkamaginoo. Ang mga halimbawa nito ay ang *Romance of the Rose* at ang *Idylls of the King* ni Tennyson. Bagaman ang mga halimbawang ito ay gumagamit ng medyebal at temang mala-Arthur, maaari rin namang manggaling sa klasikal na mitolohiya ang kwento ng romansa.

Ang mga maiikling tulang pasalaysay ay kadalasang kapareho ng  istilo ng maikling kwento. Kung minsan, ang mga ganitong tula ay pinagsasama sa magkakaugnay na grupo, gaya ng sa *Canterbury Tales* ni Chaucer.

Kategorya:Panitikan
Pinta ng dinastiyang Ming

Noong unang panahon ng dinastiyang Ming nakakuha nang lubos na binuo ang **pintang Tsino** galling sa nakamit na karangalan sa pagpipintura ng mga sining noong unang panahon ng dinistiyang Song at Ming. Ang pamamaraan ng pagpinta ay naging klaniho panahong ito bago naipasa sa panahong ng mga Ming. Ang panahon na ito ang *seal brown* ay palaging ginagamit hanggang naabuso nito ang paggamit. Nabuo at napaganda ang mga bagong pamamaraan at estilo sa pagpipinta. Ang kaligrapiya ay sinasabay sa pagpipnta. Ang pintang Tsino ay umabot sa pinkamataas na antas noong gitna hanggang katapusan ng Ming. Ang pintura ay lumawak sa mataas na antas. Maraming institusyon nabuo at maraming maestro nakilala.

Maraming paaralan na galing noong dinastiyang Yuan ay kilala parin nung unang panahon ng Ming at biglaan nawala o nag-iba ang kanilang estilo. Walang pinagbagong pamamaraan at estilo ng pagpipinta kahit lumipat sila ng panahon ng Ming. Pero maraming umusbong at lumaganap na mga bagong paaralan ng pagpipinta.

Si Sesshu Toy, isang pintor na Zen na mongheng Hapon, ay bumiyahe patungong Tsina at sampung taon tumira siya doon para matuto magpinta. Mabigat ang naimpluwensiya siya sa *ink at wash painting*, *Zhejiang School of painting* at ang *Yuanti School of painting*.

Kategorya:Pagpinta
Linyang Sōbu (Mabilisan)

Ang  ay isang serbisiyong daangbakal sa Pangunahing Linya ng Sōbu sa Tokyo at Prepektura ng Chiba, Japan. Pinapatakbo ito ng East Japan Railway Company (JR East). Kinokonekta nito ang Estasyon ng Tokyo sa Chūō, Tokyo at Estasyon ng Chiba sa Chūō-ku, Chiba habang dumadaan sa mga lungsod ng Ichikawa, Funabashi, at Narashino.

## Mapa ng ruta
## Estasyon 
* Para sa impormasyon sa lokal na serbisiyo sa pagitan ng Kinshichō at Chiba, tignan ang artikulo ng Linyang Chūō-Sōbu.
* Humihinto ang mga tren sa estasyong may markang "●" at dumadaan lamang sa may markang "｜".

## Mga ginagamit na tren 
* Mabilisang serbisiyo: Seryeng E217
* Limitadong ekspres na serbisiyo: 
** Seryeng 255
** Seryeng E257

## Talababa
## Mga kawing panlabas
* Mga estasyon ng Linyang Sōbu (Mabilisan)  (hindi opisyal) 

Kategorya:Mga linya ng East Japan Railway Company
Linyang Chūō (Mabilisan)

Ang  ay isang serbisiyong daangbakal sa silangang bahagi ng Pangunahing Linya ng Chūō. Pinapatakbo ito ng East Japan Railway Company (JR East) sa pagitan ng Estasyon ng  at .

## Impormasyon
*Nagpapatakbo: East Japan Railway Company (Services and tracks)
**Tokyo &ndash; Takao: 
*Bahaging may dalawahang trakto: Buong linya
**Railway signalling*: ATS
*Sentrong CTC: Tokyo Operations Control Center

## Estasyon 
* Makikita lahat ng estasyon sa Tokyo.
* Para sa impormasyon sa Linyang Chūō sa kanluran ng Takao, tignan ang artikulo ng Pangunahing Linya ng Chūō.

; Palatandaan
* ●・○: Humihinto lahat ng tren (○: sa umaga at gabi lamang)
* ｜: Dumadaan lamang ang mga tren
* ◆: Dumadaan ang mga tren kapag sabado, linggo o kapag may pista opisyal
* ◇: Mga treng papaalis na nagmula sa daanang Shinjuku
* ∥: Hindi dumadaan ang mga tren sa bahaging ito ng trakto

## Talababa
## Mga kawing panlabas
* Opisyal na websayt ng East Japan Railway Company (JR East) 

Kategorya:Pangunahing Linya ng Chūō
Kategorya:Mga linya ng East Japan Railway Company
Estratigrapiya

hanggang Jurassic ng talampas ng Colorado sa timog-silangang Utah,  Estados Unidos na ipinapakita ang prinsipyo ng stratigrapiya.]]
Ang **stratigrapiya**  (sa Ingles: *stratigraphy*) ay isang sangay ng heolohiya na nag-aaral sa pagkapatong patong ng mga bato. Ito ay primaryang ginagamit sa pag-aaral ng sedimentaryo na mga bato at mga bato na binuga ng mga bulkan. Ito ay sinasaklaw sa dalawa pang paksa; ang lithostratigrapiya, at biyostratigrapiya.

Si Nicholas Steno ang nagtatag ng teorya na batayan para sa stratigrapiya nang ipinakilala niya ang batas ng superposition, prinsipyo ng *original horizontality*, at prinsipyo ng *lateral continuity*, sa isang gawa niya na tungkol sa mga naiwan na labi ng mga hayop sa mga bato, noong 1669.

Ang unang praktikal na malawakang paggamit ng stratigrapiya ay nagmula kay William Smith. Si Smith, kilala bilang Ama ng Heolohiyang Ingles, ay gumawa ng unang mapang pang-heolohiya sa Inglatera, at una ring napansin ang kabuluhan ng pagkapatong patong ng mga bato at importansya ng mga labi ng hayop sa paghahambing ng mga strata. Ang isa pang maimpluwensyang gamit ng stratigrapiya noong dekada 1800 ay ang pag-aaral nina Georges Cuvier at Alexandre Brongniart sa heolohiya ng lugar sa paligid ng Paris.

Kategorya:Petrolohiya
*
Agham pang-aktuwaryo

Ang **agham pang-aktuwaryo** (sa Ingles: *actuarial science* ay ang disiplinang gumagamit ng mga konsepto sa matematika at estadistika para masuri ang potensyal ng isang bagay na mabawasan ng halaga sa mga seguro, pananalapi, at iba pang mga industriya at propesyon. Aktuwaryo ang tawag sa mga taong kuwalipikado sa larangang ito. Sila ay natututo sa paraan ng pag-aaral ng agham pang-aktuwaryo at pati na rin sa pamamagitan ng mga karanasan nila sa larangang ito. Pinapakita ng mga aktuwaryo ang kanilang galing at kakayahan sa larangang ito sa pamamagitan ng pagpasa ng mga mahihirap at mahihigpit na pagsusulit.

Ang agham pang-aktuwaryo ay gumagamit ng magkakaugnay na paksa sa probabilidad, matematika, estadistika, ekonomika, at pagprogramang pang-kompyuter. Gumagamit ito noon ng mga modelo sa paggawa ng mga talaan at mga bayad sa seguro. Ang agham na ito ay dumaan sa napakaraming pagbabago sa nakaraang 30 taon dahil sa mga makabagong kompyuter at ang unyon ng mga modelo ng *stochastic actuary* na may kasamang modernong teorya sa pinansyal (Frees 1990).

Madami ng mga pamantasan ang may kurso na actuarial science. Sa isang pag-aaral ng CareerCast noong 2010, ang pagiging aktuwaryo ang nangungunang trabaho sa Estados Unidos. Gumamit sila ng limang saligan sa pagranggo ng mga trabaho: kapaligiran, sahod, tanawan ng nasabing trabaho, pisikal na mga gawain, at *stress* na naidudulot nito. May katulad na pag-aaral ang *U.S. News & World Report* noong 2006 na sinama ang aktuwaryo sa 25 na pinakamagandang propesyon at inaasahan din nilang malaki ang magiging demanda nito sa hinaharap.

Kategorya:Agham
Kategorya:Mga kompanya
Pagkalason sa pagkain

Ang **pagkalason sa pagkain** ay nangyayari kung kailan ang isang tao ay nagkakasakit mula sa pagkain o inuming panis na o ‘di kaya ay kontaminado. Mayroong dalawang klase ng pagkalason sa pagkain: pagkalason dahil sa toksik na tagapangasiwa o nakakahawang tagapangasiwa. Ang impeksyon mula sa pagkain ay nangyayari kung kailan ang pagkain ay mayroong bakterya o ibang mga mikrobyo na hinahawaan ang katawan matapos itong makain. Ang intoksikasyon mula sa pagkain ay nangyayari kung kalian ang pagkain ay mayroong mga toksin, kasali ang eksotoksin na ginagawa ng mga bakterya, na maaaring mangyari kahit na ang mikrobyo na gumagawa ng toksin ay hindi na matagpuan o kayang magdulot ng impeksyon. Kahit na ito ay karaniwang tinatawag na “pagkalason sa pagkain,” ang nagiging sanhi sa halos lahat ng pagkakataon ay ang iba't ibang *pathogenic* na mga bakterya, mga birus, mga *prion* o mga parasitiko na nagiging kontaminado ng pagkain, bukod sa kemikal o natural na mga toksin na karaniwan nating tinatawag na lason. Ayon sa *Centers for Disease Control and Prevention*, tinatayang 76 milyong katao sa Estados Unidos ang nagakasakit dahil sa pagkaing kinain nila at tinatyang limang libo sa kanila ang namamatay taun-taon.

Ang mga sintomas ay nagsisimula ng ilang oras hanggang ilang araw matapos ang pagkain. Depende sa kung ano ang naging sanhi ng pagkalason, binubuo sila ng maaaring isa o higit pa ng mga sumusunod: pagkahilo, pananakit ng tiyan, pagsusuka, pagtatae, gastroenteraytis, lagnat, pananakit ng ulo o panghihina.

Sa halos lahat pagkakataon, ang katawan ay may kakayahan na gumaling ng permanente matapos ang maikling panahon ng kahirapan at sakit. Ang mga sakit mula sa pagkain ay maaring magdulot ng permanenteng mga problema sa kalusugan o kaya'y kamatayan, lalo na para sa mga tao kung saan ito ay higit na mapanganib, napapabilang dito ang mga sanggol, mga bata, mga buntis (at ang kanilang mga anak), mga matatanda, mga maysakit at ang iba pang mayroong mahihinang sistemang imyuno.

Kategorya:Sakit
Basutoland

Ang **Basutoland** ay dating crown colony ng Britanya na itinatag noong 1884 dahil sa kawalang-kakayahan ng Cape Colony na makontrol ang teritoryo. Hinati ito sa pitong distritong pampangasiwa: Berea, Leribe, Maseru, Mohales Hoek, Mafeteng, Qacha's Nek at Quthing.

Nagpalit ng pangalan ang Basutoland at naging Kaharian ng Lesotho nang makamit nito ang kasarinlan mula sa United Kingdom noong Oktubre 4, 1966.

## Mga sanggunian 
Kategorya:Lesotho
Kategorya:Kolonya ng Britanya
Napapanatiling arkitekturang paisahe

Ang **napapanatiling arkitekturang paisahe** ay isang kategorya ng disenyong napapanatili na tungkol sa pagpaplano at pagdisenyo ng espasyo sa labas. Ito ay puwedeng sumakop sa mga ekolohikal, politikal na tama, sosyal at ekonomiyang mga aspeto ng pagpapanatili. Halimbawa, ang disenyo ng isang pagpapanatili ng urban na sistemang drenahe ay kayang: ipagyabong ang mga tirahan ng palahayupan at sanghalamanan; ipagyabong ang mga pasilidad ng panglibangan, dahil gusto ng mga tao ang malapit sa tubig; mag tipid ng pera, dahil ang paggawa ng mga alkantarilya ay mahal at ang mga baha ay nagdudulot nang malalang pinsala pagdating sa gastusin.

Ang disenyo ng isang *green roof* o isang hardin sa bubong ay nakakatulong sa pagpapanatili ng isang proyekto sa arkitektura ng panawing panlupa. Ang bubong ay tutulong sa pagkontrol ng tubig, magbigay sa mga hayop at magbigay ng libangan.

Ang pagpapanatili ay tila isang bagong adisyon sa tradisyonal na layunin ng disenyo ayon sa Vitruvianong prinsipyo: pakinabang, katatagan, at kasiyahan. Ngunit, maari rin itong tingnan bilang aspeto ng parehong kaligayahan at pakinabang: ang espasyo sa labas ay mas malamang na tumagal at  mas magbigay ng pakinabang sa mga may-ari kapag ito ay nangangailangan lamang ng mababang bigay ng enerhiya, tubig, patabang lupa atbp., at kapag ito ay naglalabas ng mas kaunting ingay, polusyon, unti-unting pag-ubos ng tubig atbp.

## Tingnan din
* Urbanisasyon

## Mga pinagbatayan
* *Landscape and sustainability* John F. Benson, Maggie H. Roe (2007)
* *Sustainable Site Design: Criteria, Process, and Case Studies* Claudia Dinep, Kristin Schwab (2009)
* *Sustainable urban design: perspectives and examplesWork Group for Sustainable Urban Development* (2005)

## Mga panlabas na link
* *The Sustainable Landscapes Conference at Utah State University*
* *Information on designing a sustainable urban landscape*
* *Sustainable Environmental Design and Landscape Stewardship* 

Kaurian:Arkitektura
Tagapagsanay

Ang **tagapagsanay** o **tagasanay** ay maaring tumkukoy sa:

* Tagapagsanay (palakasan), isang direktor ng mga atleta para sa pagsasanay at mga aktibidad
* Tagapagsanay (negosyo), isang tao na nagtuturo sa mga empleyado ng mga kompanya sa mga partikular ng mga paksa na may kahalagaan sa lugar ng pinagtratrabahuan
* Pansariling tagapagsanay, isang tao ng gumagabay sa isa pang tao para sa pagpapaunlad ng kanyang pisikal na kalakasan

## Tingnan din
* Coach
* Trainer
Coach

Ang **coach** ay salitang Ingles na maaring tumukoy sa:

## Transportasyon
* Coach (bus), isang sasaksyan para sa mahaba-habang paglalakbay
* Kotse (karwahe), isang sasakyan na hinihila ng kabayo
* Karo, isang sasakyan sa pagdadala ng patay

## Palakasan
* Tagapagsanay (palakasan), ang taong sangkot sa panuto, tagubilin, at operasyon ng pagsasanay ng grupo ng manlalaro o ng isang indibidwal na atleta

## Libangan
* *Coach* (seryeng pangtelebisyon sa Hapon), isang seryeng drama sa telebisyon sa bansang Hapon
* *Coach* (seryeng pangtelebisyon sa Estados Unidos), isang seryeng pangtelebisyon sa Estados Unidos

## Tingnan din
* Trainer
* Tagapagsanay
Pansariling tagapagsanay

.]]
Ang isang **pansariling tagapagsanay** (sa Ingles: *personal trainer*) ay isang propesyunal na tagasanay sa kaangkupan ng katawan ng kanilang kliyente.  Binibigyan ng tagasanay ang kanilang klieyente ng mga pagtuturo at tagubiling pang-ehersisyo. Pinapalakas ng mga pansariling tagapasanay ang kliyente sa pamamagitan ng pagtatakda ng mga layunin at pagbibigay ng katugunan at pananagutan sa mga kliyente. Sinusukat din ng mga tagapagsanay ang lakas at hina ng kanilang kliyente kasama ang pagtaya ng kanilang kaangkupan o *fitness*. Maari din silang mabigay ng ibang aspeto ng kagalingan maliban sa ehersisyo, kabilang ang pangkalahatang kalusugan at gabay sa nutrisyon. Kinikilala ng mga pasadong pansariling tagapagsanay ang kanilang sariling kadalubhasaan.  Kapag hinihinala ng isang tagapagsanay na ang kliyente ay may kondisyong medikal na maaaring pigilan ang kliente sa ligtas na paglahok sa isang programang pang-ehersiyo, kailangang iharap ang klieyente sa mas angkop na propesyunal pang-kalusugan para sa pagpapalinaw o *clearance*.

## Mga sanggunian
Kaurian:Kalusugan
Linyang Chūō-Sōbu

Ang  ay isang linyang daangbakal na makikita sa Tokyo at Prepektura ng Chiba, Japan. Pinapatakbo ito ng East Japan Railway Company (JR East). Gumagana ito sa hiwalay na trakto na katabi lamang ng Pangunahing Linya ng Chūō (Linyang Chūō (Mabilisan)) at Pangunahing Linya ng Sōbu (Linyang Sōbu (Mabilisan)). Nagbibigay ito ng serbisiyo sa pagitan ng Estasyon ng Mitaka sa lungsod ng Mitaka at Musashino at Estasyon ng Chiba sa Chiba.

Hinihiwalay ng terminong  ang mga lokal na tren sa Linyang Chūō-Sōbu mula sa treng may mabilisang serbisiyo na tumatakbo sa Pangunahing Linya ng Chūō sa pagitan ng Mitaka at  at sa Pangunahing Linya ng Sōbu sa pagitan ng  at Chiba.

## Estasyon 
* Maliban sa ilang limitadong ekspres at panapanahong tren, lahat ng lokal na serbisiyo ay humihinto sa bawat estasyon.
** Dumadaan ang ilang tren ng Linyang Tōzai ng Tokyo Metro sa daang serbisiyo ng  &ndash;  (umaga/gabi lamang) at bahagi ng  &ndash; .
** Para sa impormasyon sa treng may limitadong ekspress na humihinto sa Linyang Chūō-Sōbu sa pagitan ng  at , tignan ang tamang artikulo.
* Para sa impormasyon sa mabilisang serbisyo sa ibang linya, tignan ang artikulo ng Linyang Chūō (Mabilisan) and Linyang Sōbu (Mabilisan).

; Palatandaan
* ●: Humihinto ang lahat ng tren
* ■: Dumadaan ang ilang tren
* ▲: Dumadaan ang lahat ng tren sa sabado, linggo at pista opisyal
* ｜: Dumadaan ang mga tren

## Mga ginagamit na tren 
*Seryeng 209-500 10-bagon na EMU (dilaw) (simula Disyembre 1998)
*Seryeng E231-0 10-bagon na EMU (dilaw) (simula Pebrero 2000)
*Seryeng E231-800 10-bagon na EMU (maputing asul) (simula Mayo 1, 2003)
*Seryeng E231-900 10-bagon na EMU (dilaw) (simula Marso 27, 1999 kasabay ng Seryeng 209-950)

File:JR East E231-0 Series Mitsu B11 Inage.Sta.jpg|Isang seryeng E231-0, Abril 2009
|Isang seryeng E231-500, Disyembre 2014
|Isang seryeng E231-800, Disyembre 2018
File:JR East E231-900 Series Mitsu B901.jpg|Isang solong seryeng E231-900, Oktubre 2007

### Dating ginamit na tren
*Seryeng 101 EMU (dilaw) (mula 1963 hanggang Nobyembre 1988)
*Seryeng 103 10-bagon na EMU (dilaw) (mula 1979 hanggang Marso 2001)
*Seryeng 201 10-bagon na EMU (dilaw) (mula 1982 hanggang Nobyembre 2001)
*Seryeng 205 10-bagon na EMU (dilaw) (mula Agosto 1989 hanggang Nobyembre 2001)
*Seryeng 301 10-bagon na EMU (dilaw) (mula 1966 hanggang 2003)

File:JREast-209-500-Mitsu511.jpg|Isang seryeng 209-500, Abril 2009
File:JRE-201-EMU-SoubuLine.jpg|Isang seryeng 201 (kaliwa) saEstasyon ng Chiba, Disyembre 1998
File:301 K5 Mitaka 20030222.JPG|Isang seryeng 301, Pebrero 2003

## Talababa
## Mga kawing panlabas
* Linyang Chūō-Sōbu (Japan Visitor) 

Kategorya:Mga linya ng East Japan Railway Company
Trainer (album)

Ang ***Trainer*** ay isang pinagtipong album noong 2000 ng bandang Plaid.  Kabilang dito ang bihirang pinasinayang awitin na *Mbuki Mvuki*, gayon din ang ibang mahirap hanapin na mga materyal.  Ilan sa mga track ay nilabas sa ilalim ng mga alyas ng Plaid na Atypic, Balil at Tura.

## Mga laman ng track
### Unang disc
#"Uneasy Listening" – 5:37
#"Anything" – 5:01
#"Slice of Cheese" – 6:00
#"Link" – 6:04
#"Perplex" – 4:05
#"Summit" – 4:38
#"Bouncing Checks" – 5:29
#"Yak" – 5:51
#"Scoobs in Columbia" – 5:34
#"Chirpy" – 4:47
#"Prig" (as 'Atypic') – 4:52
#"Eshush" (as 'Balil') – 4:42
#"Blah" (as 'Atypic') – 4:47
#"Norte Route" (as 'Balil') – 4:31

### Pangalawang disc
#"Fly Wings" – 4:06
#"Whirling of Spirits" (as 'Balil') – 5:55
#"Choke and Fly" (as 'Balil') – 5:51
#"Small Energies" (as 'Balil') – 6:09
#"Jolly" (as 'Atypic') – 6:07
#"Letter" (as 'Tura') – 5:20
#"Soft Key" (as 'Tura') – 5:18
#"Reishi" (as 'Tura') – 9:01
#"Uland" (as 'Balil') – 4:09
#"Tan Sau" – 6:07
#"Android" – 7:00
#"Angry Dolphin" – 8:13

## References
Kaurian:Mga album
Stop motion

[thumb|Isang modelong [luwad ng manok, nakadisenyo upang gamitin sa tigil kibo na animasyon|alt=]]
Ang **stop motion** (kilala din sa tawag na **stop frame**) ay isang kapamaraang animasyon na pisikal na tinatanggal ang isang bagay na parang gumagalaw ito sa kanyang sarili.

## Kasaysayan 
Ang stop motion ay mayroong mahabang kasaysayan sa pelikula. Ito ay kadalasang ginagamit upang magpakita ng mga bagay na tila napapakilos sa pamamagitan ng salamangka. Ang unang pagkakataon ng stop motion na kapamaraanan ng animasyon ay maaring ibigay kredito kay Albert E. Smit at J. Stuart Blackton para sa *The Humpty Dumpty Circus* (1898) ng Vitagraph, kung saan ang isang laruang sirko ng mga akrobato at hayop ay nabigyang buhay. Noong 1902, ang pelikulang *Fun in a Bakery Shop* ay gumamit ng *stop trick* na kapamaraanan sa *lightning sculpting*. Ang Pranses na si Georges Melies, na bihasa sa pelikulang may *trick*, ay minsang gumamit ng stop motion na animasyon upang lumikha ng gumagalaw na tarhetang pamagat sa isa sa kanyang maiksing pelikula, at ilan sa kanyang mga espesyal na epekto ay nakabatay sa stop motion na potograpiya. Noong 1907, ang *The Haunted Hotel* ay isang pelikula stop motion ni J.Stuart Blackton, at isang matunog na tagumpay nang ito ay ipinalabas. Si Segundo de Chomon (1871-1929), na mula sa Espanya, ay nagpalabas ng *El Hotel Electrico* ng taong yaon, at gumamit ng magkahalintulad na kapamaraanan sa pelikula ni Blackton. Noong 1908, ang ''A Sculptor's Welsh Rarebit Nightmare'* ay ipinalabas, gayon din ang *The Sculptor's Nightmare*, isang pelikula ni Billy Blitzer. Si Romeon Bossetti, isang Italyanong taga-buhay, ay pinahanga ang mga tagapanuod sa kanyang kahanga hangang kahusayan sa animasyon ng bagay na ang *The Automatic Moving Company 1912*. Ang dakilang taga Europa na tagapanguna ng stop motion na animasyon na si Wladyslaw Starecwicz (1892-1965) ang nagpabuhay ng *The Beautiful Lukanida* (1910), *The Battle of the Stag Beetles* (1910), *The Ant and the Grasshopper* (1911).

Isa sa pinakamaagang animasyon ng malagkit na lupa ay ang Modelling Extraordinary, na siyang umakit sa mga tagapanuod noong 1912. Noong Disyembre 1916 ay natunghayan sa pinilakang tabing ang una sa 54 na kabanata ni Willie Hopkins na *Miracles in Mud*. Noong Disyembre 1916 din ay nagsimulang mag eksperimento sa stop motion animasyon ng malagkit na lupa ang unang babaeng tagabuhay na si Helena Smith Dayton. Ipinalabas niya ang kanyang unang pelikula noong 1917, na isang adaptasyon ng *Romeo and Juliet'' ni William Shakespeare.

Sa pagpihit ng siglo, may isa pang kilalang tagabuhay na kilala bilang Willis O' Brien (kilala din ng iba bilang O'bie). Ang kanyang trabaho sa *The Lost World* (1925) ay kilalang mabuti, ngunit sya ay pinaka hinangaan para sa kanyang trabaho sa *King Kong* (1933), isang milyahe sa kanyang mga pelikula na ginawang posible sa pamamagitan ng stop motion na animasyon.

Kaurian:Animasyon
Linyang Keihin-Tōhoku

Ang  ay isang linyang daangbakal na kinokonekta ang mga lungsod ng Saitama, Kawaguchi, Tokyo, Kawasaki, at Yokohama. Pinatatakbo ito ng East Japan Railway Company (JR East). Nagmula ang pangalan ng linya sa mga karakter na ,  at . Opisyal na tinatahak ng Linyang Keihin-Tōhoku Line ang bahagi ng Pangunahing Linya ng Tōhoku at Pangunahing Linya ng Tōkaidō. Sa pagitan ng Estasyon ng Ueno at Akabane stations the Keihin-Tohoku and Tohoku Main lines are physically separate and thus alternate routes.

Mayroong daang serbisiyo ang lahat ng tren ng Linyang Keihin-Tōhoku sa Linyang Negishi sa pagitan ng Estasyon ng Yokohama at Ōfuna. Dahil dito, ang buong serbisiyo sa pagitan ng Ōmiya at Ōfuna ay tinatawag na  sa mga mapang pangsistema at mga gabay sa loob ng tren. Makikilala ang mga tren ng Linyang Keihin-Tōhoku&mdash;Linyang Negishi sa kanilang kulay asul na katawan (puting asul din ang makikitang kulay sa mga mapa).

## Mga serbisiyo
Tumatakbo ang mga tren kada 2&ndash;3 minuto kapag maramihan ang tao, at kada 5 minuto kapag sa tanghalian, at kaunti lamang sa ibang oras. Kadalasan, tinatawag ang mga tren na ito na , at humihinto sa lahat ng estasyon. Subalit, kapag tanghali, tinatawag na . Nilalagpasan lamang ng mga tren na ito ang ilang estasyon sa kalagitnaang Tokyo, na kung saan ay tumatakbo ay katabi ng Linyang Yamanote.

## Mga estasyon
* Humihinto lahat ng lokal na tren sa lahat ng estasyon. Humihinto ang mga mabilisang tren sa estasyong may markang "●" at "■" kapag lunes hanggang biyernes. (Ang estasyong may markang "■" ay nagpapahintulot ng palitan sa Linyang Yamanote). Karagdagan, ang estasyong may markang "▲" ay sineserbisiyohan ng mga mabilisang tren kapag sabado at linggo at kapag pista opisyal.

## Mga ginagamit na tren
### Linyang Keihin-Tohoku & Linyang Negishi
* Seryeng E233-1000 10-bagon na EMU (puting asul) (mula Disyembre 2007)

### Linyang Yokohama
* Seryeng E233-6000 8-bagon na EMU (magaan/mabigat na berde) (mula Pebrero 2014)

File:Series-E233-6000-H002.jpg|Isang seryeng E233-6000 EMU

### Dating ginamit na tren
* Seryeng 72 8-bagon na EMU (*brown livery*) (hanggang Oktubre 1970)
* Seryeng 101 10-bagon na EMU (puting asul) (mula Disyembre 1970 hanggang Marso 1978)
*Seryeng 209-900 10-bagon na EMU (puting asul) (mula Mayo 1992 hanggang Agosto 2007)
*Seryeng 209-0 10-bagon na EMU (puting asul) (from Marso 1993 hanggang Enero 2010)
*Seryeng 209-500 10-bagon na EMU (puting asul) (mula Enero 2001 hanggang 2009)

File:Type103-sayonara.jpg|Isang seryeng 103 EMU, Marso 1998
File:JR205-yokohama-line.JPG|Isang seryeng 205 EMU
File:JR East 901 Tc 900-3.jpg|Isang seryeng 901 (kinalaunan ay seryeng 209-900) EMU, Marso 1993
File:JR East 209 series EMU 021.JPG|Isang seryeng 209 EMU, Marso 2009
File:JRE 209-500 Ura80.jpg|Isang seryeng 209-500 EMU, Nobyembre 2008

### Talapanahon
## Talababa
## Mga kawing panlabas
* Mga estasyon ng Linyang Keihin-Tōhoku (JR East) 
* japan-guide.com: JR Linyang Keihin-Tōhoku

Kategorya:Mga linya ng East Japan Railway Company
Elektrikong motor

Ang **elektrikong motor** ay isang makinang elektrikal na nagpapalit ng enerhiyang elektrikal sa enerhiyang mekanikal. Ang kabaligtaran nito ay ang pagpalit ng enerhiyang mekanikal sa enerhiyang elektrikal at ang nagsasagawa naman nito ay isang elektrikong henerador.

Sa karaniwang pagpapatakbo, ang mga elektrikong motor ay gumagana dahil sa interaksyon ng magnetikong *field* ng elektrikong motor at gayong kuryente upang gumawa ng puwersa mula sa motor. Sa iilang aplikasyon, tulad ng sa industriyang pantransportasyon na gumagamit ng motor sa *traction*, ang elektrikong motor ay gumagana na parehong motor at (henerador o preno) upang makapagpalit rin ng enerhiyang mekanikal sa enerhiyang elektrikal.

Makikita sa iba't ibang aplikasyon tulad ng pamaypay na pang-industriya, mga tagahihip at bomba, mga kasangkapang pangmakina at pambahay, *power tools* at mga *disk drive*, ang mga elektrikong motor ay maaaring paganahin ng mga pinagmumulan ng *direct current* (DC), tulad ng mga baterya, behikulong de motor o *rectifier*, o hindi kaya'y mga pinagmumulan ng *alternating current* (AC), tulad ng sa *power grid*, mga *inverter* at *henerador*. May makikita ring motor sa loob ng elektrikong orasan. Ang mga motor na may pangkalahatang gamit na mahigpit na ipinatutupad ang tamang pamantayan sa dimensyon at katangian ay nagbibigay ng madaling mapagkukunan ng lakas na mekanikal para sa kagamitang pang-industriya. Ang pinakamalalaking elektrikong motor ay ginagamit sa pagpapatakbo ng barko, pagpapaliit ng tubo at mga aplikasyon ng de bombang imbakan na umaabot sa lakas na 100 *megawatts*. Ang mga elektrikong motor ay maaaring uriin ayon sa pinagmumulan ng elektrikong lakas, pagkakayari ng looban, aplikasyon, pagkilos at iba pa.

Kategorya:Elektrisidad
Kategorya:Makina
Kategorya:Enerhiya
Mga panatilihang kasapi ng United Nations Security Council

Ang **mga panatilihang kasapi ng United Nations Security Council**, o ang Permanenteng Lima, Ang Malaking Lima, o P5 ay sumasaklaw sa limang pamahalaan: Ang Tsina, Pransiya, Rusya, ang Nagkakaisang Kaharian at ang Estados Unidos.  Ang mga miyembro ang kumakatawan sa limang mga kapangyarihan na nanalo sa Ikalawang Digmaang Pandaigdig. Ang mga miyembro nito ay mayroong kapangyarihang bumoto, na kung saan maari nilang pigilan ang pagsasabatas ng mga resolusyon ng kapulungan, hindi alintana ang pandaigdigang suporta sa isasagawang burador.

## Mga kasalukuyang miyembro 
Kaurian:Mga Nagkakaisang Bansa